TIPCO ค่าใช้จ่ายพุ่ง กดกำไรปี 65 หด 35% เคาะจ่ายปันผล 0.70 บ.
TIPCO เปิดกำไรปี 65 เหลือ 279 ล้านบาท ลดลง 35% เซ่นค่าใช้จ่ายเพิ่มขึ้น เตรียมจ่ายปันผล 0.70 บ. พร้อมขึ้นวันที่ XD 18 เม.ย.นี้ และจ่ายปันผลวันที่ 3 พ.ค.66
TIPCO เปิดกำไรปี 65 เหลือ 279 ล้านบาท ลดลง 35% เซ่นค่าใช้จ่ายเพิ่มขึ้น เตรียมจ่ายปันผล 0.70 บ. พร้อมขึ้นวันที่ XD 18 เม.ย.นี้ และจ่ายปันผลวันที่ 3 พ.ค.66
20 ก.พ. 2566

บริษัท ทิปโก้ฟูดส์ จำกัด (มหาชน) หรือ TIPCO รายงานผลการดำเนินงานงวดปี 65 มีกำไรสุทธิ ดังนี้

สำหรับผลการดำเนินงานประจำปี 2565 บริษัทมีกำไรสุทธิอยู่ที่ 279.82 ล้านบาท ลดลง 34.71% เมื่อเทียบกับงวดเดียวกันของปีก่อนมีกำไรสุทธิ 428.60 ล้านบาท สาเหตุจากมีค่าใช้จ่ายจากการดําเนินงานอยู่ที่ 3,258 ล้านบาท เพิ่มขึ้น 26% จากปีก่อนที่มีค่าใช้จ่ายเพียง 479 ล้านบาท โดยเกิดจากผลกระทบของราคาวัตถุดิบและบรรจุภัณฑ์ที่เพิ่มขึ้นมากเมื่อเทียบกับปีก่อน และกําลังการผลิตที่ไม่ได้เป็นไปตามแผน ทำให้อัตราการเพิ่มขึ้นของต้นทุนขายสูงกว่าอัตราการเพิ่มขึ้นของรายได้จากการขาย
อย่างไรก็ตาม บริษัทเตรียมปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค. 65 เป็นเงินสดในอัตราหุ้นละ 0.70 บาท โดยวันที่ไม่ได้รับสิทธิปันผล (XD) วันที่ 18 เม.ย.66 และกำหนดจ่ายปันผลวันที่ 3 พ.ค.66